PMIndiaData/PMIndiaSum huggingface dataset:
پانچویں بمسٹیک  سربراہ کانفرنس

وزیراعظم جناب نریندر مودی نے آج پانچویں بمسٹیک (کثیر شعبہ جاتی ، تکنیکی اور معاشی تعاون کے لئے خلیج بنگال پہل) سربراہ کانفرنس میں شرکت کی، جس کی میزبانی ورچوئل طریقے سے سری لنکا کی جانب سے کی گئی تھی، جو بمسٹیک کا موجودہ چیئر مین ہے۔ پانچویں بمسٹیک سربراہ کانفرنس سے قبل ہائیبرڈ موڈ میں 28 اور 29 مارچ کو ، کولمبو میں سینئر افسران اور خارجی امور کے وزیر کی سطحوں پر تیاری میٹنگیں ہوئی تھیں۔ اس سربراہ کانفرنس کا موضوع ہے ‘‘ایک لچک دار خطے، خوشحال معیشتیں، صحت مند عوام کے لئے’’۔ اس سربراہ کانفرنس میں ممبر ملکوں کی اہم موجودہ ترجیحات پر خاص توجہ دی گئی ہے اور بمسٹیک کی جانب سے کوششوں پر بھی توجہ دی گئی ہے تاکہ تعاون کی ایسی سرگرمیوں کو فروغ دیا جاسکے، جو کووڈ – 19 عالمی وبا کے معاشی اور ترقیاتی نتائج سے نمٹنے کے لئے ممبر ملکوں کے پروگراموں میں مدد دے سکیں۔ اس سربراہ کانفرنس کا خاص نتیجہ بمسٹیک چارٹر کی منظوری اور اس پر دستخط کرنا شامل تھا، جو الگ الگ ملکوں کو ایک تنظیم کی شکل میں بطور رکن ریاست جمع ہونے کا موقع فراہم کرے گا اور یہ ملک خلیج بنگال پر بہتر طور پر انحصار کرسکیں گے۔ اس سربراہ کانفرنس نے لیڈروں کی جانب سے ٹرانسپورٹ کنکٹی وٹی کے لئے ماسٹر پلان کی منظوری کے ساتھ بمسٹیک کنکٹی وٹی ایجنڈے میں حاصل کی جارہی خاطر خواہ پیش رفت بھی دیکھی ہیں، جنہوں نے مستقبل میں اس خطے میں سرگرمیوں سے متعلق کنکٹی وٹی کے لئے ایک رہنما فریم ورک وضع کئے ہیں۔ اپنے خطاب میں وزیراعظم نے بمسٹیک علاقائی کنکٹی وٹی، تعاون اور سکیورٹی کی اہمیت کا ذکر کیا اور اس سلسلے میں بہت سی تجاویز پیش کیں۔ وزیراعظم نے ساتھی لیڈروں سے اپیل کی کہ وہ خلیج بنگال کو بمسٹیک ممبر ملکوں میں کنکٹی وٹی، خوشحالی اور سکیورٹی کے ایک پل میں تبدیل کریں۔ وزیراعظم نریندر مودی ، دیگر ملکوں کے لیڈروں کے ساتھ تین بمسٹیک سمجھوتوں پر دستخط کے دوران موجود تھے، جو جاری تعاون سرگرمیوں میں حاصل کی جارہی پیش رفت کی نمائندگی کرتی ہے۔ ان جاری سرگرمیوں میں (1) مجرمانہ معاملات میں آپسی قانونی امداد سے متعلق بمسٹیک کنوینشن، (2) سفارتی تربیت کے شعبے میں آپسی تعاون سے متعلق بمسٹیک مفاہم نامہ اور (3) بمسٹیک ٹیکنالوجی ٹرانسفر سہولت کے قیام سے متعلق ایسوسی ایشن کا میمورنڈم، شامل ہیں۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ (ش ح-ح ا – ق ر)
آج یوروپی کمیشن کی صدر اُرسولا وون ڈر لیئن کے ساتھ گفت و شنید کا اہتمام کرکے خوشی ہوئی: وزیر اعظم

وزیر اعظم جناب نریندر مودی نے آج نئی دہلی میں یوروپی کمیشن کی صدر اُرسولا وون ڈر لیئن کے ساتھ گفت و شنید کا اہتمام کیا۔ وزیر اعظم نے گفت و شنید کے بارے میں ٹوئیٹ کیا؛ ’’آج @ ای یو _ کمیشن کی صدر @ وون ڈر لیئن کے ساتھ بات چیت کا اہتمام کرکے خوشی ہوئی۔ ہم نے اقتصادی اور ثقافتی روابط سمیت جامع بھارت ۔ یوروپ تعلقات کا جائزہ لیا۔‘‘
ڈنمارک کی ملکہ مارگریتھ دوم نے وزیر اعظم کا استقبال کیا

ڈنمارک کی عزت مآب ملکہ مارگریتھ II نے آج کوپن ہیگن کے تاریخی امالینبرگ محل میں وزیر اعظم جناب نریندر مودی کا استقبال کیا۔ وزیر اعظم نے ان کی ڈنمارک کی تخت نشینی کی گولڈن جوبلی کے موقع پر ملکہ محترمہ کو مبارکباد دی۔ وزیر اعظم نے انہیں حالیہ برسوں میں تیزی سے گہرے ہوتے ہوئے ہندوستان۔ ڈنمارک تعلقات خاص طور پر ماحول دوست منصوبہ جاتی شراکت داری کےبارے میں آگاہ کیا ۔ انہوں نے سماجی مقاصد کو آگے بڑھانے میں ڈنمارک کے شاہی خاندان کے کردار کی بھی تعریف کی۔ وزیر اعظم نے پرتپاک استقبال اور مہمان نوازی پر ملکہ محترمہ کا شکریہ ادا کیا۔
وزیراعظم نے ‘‘امنگوں بھرے اوسط طبقے کے آٹھ سال ’’کے موضوع پر مضامین اور ٹویٹر تھریڈ  ،شئیر کئے

وزیر اعظم جناب نریندر مودی نے کس طرح حکومت ہند نے متوسط طبقے کے خوابوں کو پورا کرنے کے تئیں کس طرح کام کیا ہے ،اس پر مضامین شئیر کئے ہیں۔ یہ مضامن ان کی ویب سائٹ نریندرمودی ڈاٹ ان پر ڈالے گئے ہیں ۔ انہوں نے اپنی ویب سائٹ نریندر مودی ڈاٹ ان سے ،ایک مائی گو ٹویٹ تھریڈ بھی اس موضوع پر جاری کیا ہے ۔انہوں نے اس موضوع پر ایک مائی گو ٹویٹ تھریڈ بھی شئیر کیا ہے۔ وزیراعظم نے ٹویٹ کیا ہے کہ یہ معلوماتی مضامین ہیں کہ حکومت ہند نے کس طرح ہمارے متوسط طبقے کے خوابوں کو پورا کرنے کی جانب کام کیا ہے۔. #8YearsOfAspirationalMiddleClass” ‘‘ پچھلے آٹھ سال میں ایک وسیع تھریڈ زندگی میں آسانی کیسے ہو، بھی جاری کیا گیا ہے۔ #8YearsOfAspirationalMiddleClass’’
وزیر اعظم کی پرگتی کے ذریعے ملاقات

نئیدہلی،28فروری؍وزیر اعظم جناب نریندر مودی نے آج سرگرم حکمرانی اور بروقت نفاذ سے متعلق آئی سی ٹی پر مبنی کثیر ماڈل پلیٹ فارم پرگتی کے ذریعے اپنی 24ویں میٹنگ کی صدارت کی۔ اس سے پہلے پرگتی کی 23 ملاقاتوں میں9.46 لاکھ کروڑ روپے کی کل سرمایہ کاری سے مجموعی طورپر 208 پروجیکٹوں پر نظرثانی کی گئی۔ 17 شعبوں میں عوامی شکایات کے ازالے پر بھی نظر ثانی کی گئی۔ آج 24ویں میٹنگ میں وزیر اعظم نے اتراکھنڈ میں کیدار ناتھ تعمیراتی کام کی پیش رفت کا جائزہ لیا۔ ریاستی حکومت نے ڈرون امیجری کے ذریعے کاموں کی پیش رفت کو پیش کیا۔ وزیر اعظم نے دہلی پولس سے متعلق شکایات سے نمٹنے اور اس کے ازالہ میں ہونے والی پیش رفت کا جائزہ لیا۔ وزیر اعظم نے شکایات کے ازالے کے معیار کو بہتر بنانے کی اہمیت پر زور دیا۔ وزیر اعظم نے ہماچل پردیش، پنجاب، ہریانہ، اترپریش، بہار ، جھارکھنڈ، مغربی بنگال، چھتیس گڑھ، مدھیہ پردیش، مہاراشٹر،تمل ناڈو اور کیرالہ سمیت متعدد ریاستوں میں پھیلے ریلوے ، سڑک، بجلی، پیٹرولیم اور کوئلہ کے شعبوں میں 10بنیادی ڈھانچے کے پروجیکٹوں کی پیش رفت پر نظر ثانی کی۔ا ن پروجیکٹوں پر مجموعی طورپر 40 ہزار کروڑ روپے کی لاگت آرہی ہے۔ وزیر اعظم نے پردھان منتری کوشل وکاس یوجنا اور پردھان منتری وندنا یوجنا کے نفاذمیں ہونے والی پیش رفت کا جائزہ لیا۔ م ن۔م ن۔ن ع (28-02-2018)
وزیراعظم نے عزت مآب ملکہ الیزبتھ کے لئے کووڈ سے جلد صحتیابی کی  خواہش کی

وزیراعظم جناب نریندر مودی نے عزت مآب ملکہ الیزبتھ کے لئے کووڈ سے جلد صحت یابی کی خواہش کی اور اُن کی اچھی صحت کے لئے دعا کی۔ برطانیہ کے وزیراعظم جناب بورس جانسن کے ذریعہ کئے گئے ایک ٹوئیٹ کے جواب میں وزیراعظم نے کہا ؛ ‘‘میں ملکہ الیزبتھ کی جلد صحت یابی کی تمنا کرتا ہوں اور ان کی اچھی صحت کے لئے دعا گو ہوں’’۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (ش ح-ح ا – ق ر)
وزیر اعظم نے موربی میں جائزہ اجلاس کی صدارت کی

وزیر اعظم جناب نریندر مودی نے موربی، گجرات میں ایک میٹنگ کی صدارت کی جس میں وہاں پیش آنے والے افسوسناک پل حادثے کے تناظر میں صورتحال کا جائزہ لیا گیا۔ وزیر اعظم نے کہا کہ حکام متاثرہ خاندانوں کے ساتھ رابطے میں رہیں اور اس المناک گھڑی میں ان کی ہر ممکن مدد کو یقینی بنائیں۔ افسران نے وزیر اعظم کو راحت کے کاموں اور متاثرہ افراد کو فراہم کی جانے والی امداد کے بارے میں آگاہ کیا۔ وزیر اعظم نے کہا کہ وقت کا تقاضا ہے کہ ایک تفصیلی اور وسیع انکوائری کی جائے جو اس حادثے سے متعلق تمام پہلوؤں کی نشاندہی کرے۔ انھوں نے یہ بھی کہا کہ انکوائری سے حاصل ہونے والی اہم معلومات کو جلد از جلد لاگو کیا جانا چاہیے۔ جائزہ میٹنگ میں سی ایم بھوپیندر بھائی پٹیل، وزیر داخلہ ہرش سنگھاوی، گجرات حکومت کے وزیر برجیش میرجا، گجرات کے چیف سکریٹری، ریاستی ڈی جی پی، مقامی کلکٹر، ایس پی، انسپکٹر جنرل آف پولیس، ایم ایل اے اور ایم پی اور دیگر افسران موجود تھے۔ اس سے پہلے موربی پہنچنے پر وزیر اعظم نے پل حادثے کی جگہ کا دورہ کیا۔ وہ مقامی ہسپتال گئے جہاں زخمی صحت یاب ہو رہے ہیں۔ انھوں نے بچاؤ اور امدادی کاموں میں شامل افراد سے بھی بات چیت کی اور ان کے حوصلے کو سراہا۔
وزیر اعظم نے اسرائیل کے وزیر اعظم عزت مآب  بنجامن نتن یاہو سے بات کی

وزیر اعظم جناب نریندر مودی نے آج اسرائیل کے وزیر اعظم عزت مآب بنجامن نتن یاہو سے ٹیلی فون پر بات کی۔ وزیر اعظم نےعزت مآب نیتن یاہو کو چھٹی بار اسرائیل کے وزیر اعظم منتخب ہونے پر اپنی پرتپاک مبارکباد پیش کی اور ان کے کامیاب دور کے لیے نیک خواہشات کا اظہار کیا ۔ دونوں رہنماؤں نے حالیہ برسوں میں ہند-اسرائیل اسٹریٹجک پارٹنرشپ میں تیزی سے پیش رفت پر اطمینان کا اظہار کیا، اور مختلف شعبوں میں اسٹریٹجک تعاون کو مزید مضبوط بنانے کے امکانات پر اتفاق کیا۔ وزیراعظم نے عزت مآب نتن یاہو کو جلد ہی ہندوستان کا دورہ کرنے ہی دعوت دی۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیر اعظم نریندر مودی نے کرناٹک کے توما کورو ضلع میں سڑک حادثہ کی وجہ سے ہوئے جانی نقصان پر تعزیت کا اظہار کیا

متاثرین کے لئے وزیر اعظم کے قومی راحتی فنڈ پی ایم این آر ایف سے مالی امداد کا اعلان ۔ وزیر اعظم جناب نریندر مودی نے کرناٹک کے توماکورو ضلع میں ایک سڑک حادثہ کی وجہ سے ہوئے جانی نقصان پر گہرے رنج و غم اور تعزیت کا اظہار کیا ہے۔ جناب مودی نے متاثرین کے لئے وزیر اعظم کے قومی راحتی فنڈ پی ایم این آر ایف سے مالی امداد کا اعلان کیا ہے۔ وزیر اعظم کے دفتر نے ٹوئیٹ کیا ہے: ’’کرناٹک کے توماکورو ضلع میں سڑک حادثہ افسوسناک ہے میں سوگوار کنبوں کے تئیں تعزیت کا اظہار کرتا ہو ں اور زخمیو ں کی جلد صحت یابی کی دعا کرتا ہوں۔وزیر اعظم کے قومی راحتی فنڈ سےمرنے والے افراد کے کنبوں کو2-2 لاکھ روپے دئے جائیں گے ،زخمیوں کو 50-50 ہزار روپے ادا کئے جائیں گے:وزیر اعظم‘‘
وزیر اعظم نے گورو نانک دیو جی کے پرکاش پرب کے موقع پر عوام کو مبارکباد دی

نئی دہلی، 19 نومبر 2021: وزیر اعظم جناب نریندر مودی نے شری گورو نانک دیو جی کے پرکاش پرب کے موقع پر عوام کو مبارکباد دی۔ شری گورونانک دیو جی کے پرکاش پرب کے خصوصی موقع پر جناب مودی نے ان کے پاکیزہ خیالات ور عظیم نظریات کو یاد کیا۔ ایک ٹوئیٹ میں وزیر اعظم نے کہا؛ ’’شری گورو نانک دیو جی کے پرکاش پرب کے خصوصی موقع پر، میں ان کے پاکیزہ خیالات اور عظیم نظریات کو یاد کرتا ہوں۔ایک سچے، ہمدرد اور مبنی بر شمولیت سماج کے ان کے نظریہ سے ہمیں ترغیب حاصل ہوتی ہے۔ شری گورونانک دیو جی نے دوسروں کی خدمت پر زور دیا تھا، اس سے بھی ہماری بہت حوصلہ افزائی ہوتی ہے۔‘‘
کورونا کےخلاف لڑائی میں 130کروڑہم وطنوں نے جس عزم کامظاہرہ  کیاہے ، وہ نئے بھارت کی طاقت کی علامت ہے :وزیراعظم

وزیراعظم ، جناب نریندرمودی نے کہاہے کہ بھارت صحت کے شعبے میں نئے سنگ میل قائم کررہاہے ۔ خواہ یہ دنیا کی سب سے زیادہ تعدادمیں مفت ٹیکہ کاری ہو یا طبی بنیادی ڈھانچہ کی تعمیر وترقی ہو۔ جناب مودی نے کہاکہ کورونا کے خلاف لڑائی میں 130کروڑہم وطنوں نے جس عزم کا مظاہرہ کیاہے وہ نئے بھارت کی قوت کا مظہرہے ۔ وزیراعظم نے ٹوئیٹ کیا:
عالمی یوم تپ دق کے موقع پر وزیراعظم کا پیغام

نئی دہلی۔24 مارچ 2018 ؛ عالمی یوم تپ دق کے موقع پر وزیراعظم جناب نریندر مودی نے ایک پیغام میں کہا کہ اس سال کے یوم تپ دق کے موضوع ’’مطلوب : تپ دق سے پاک دنیا کے لیے لیڈران‘‘ کے پیش نظر میں عوام اور اداروں سے تپ دق کے خاتمے میں اہم رول ادا کرنے کی درخواست کرتا ہوں۔ تپ دق سے پاک دنیا عالمی انسانیت کے لیے بیش قیمتی خدمت ہے۔ انہوں نے کہا کہ حکومت ہند ملک کو تپ دق سے پاک بنانے کے لیے کوشش کر رہی ہے۔ اگرچہ دنیا کا 2030 تک تپ دق کے خاتمے کا ہدف ہے لیکن ہندوستان 2025 تک اس سے نجات حاصل کرنے کا خواہاں ہے۔
کابینہ نے بھارت اور ازبیکستان کے درمیان سیاحت کے شعبے میں تعاون کو مستحکم کرنے کی خاطر ایک مفاہمت نامے کو منظوری دی

نئی دہلی،26؍ستمبر، وزیراعظم جناب نریندر مودی کی صدارت میں مرکزی کابینہ نے بھارت اور ازبیکستان کے درمیان سیاحت کےشعبے میں مفاہمت نامے کو منظوری دی ہے۔ اس مفاہمت نامے پر یکم اکتوبر 2018 کو ازبیکستان سے اہم لیڈر کے بھارت دورے کے دوران دستخط کئے جائیں گے۔ فوائد: سیاحت کے شعبے میں مفاہمت نامے پر دستخط کئے جانے سے دونوں ملکوں سیاحت کے شعبے میں تعاون میں اضافہ کرنے کی خاطر ایک ادارہ جاتی نظام قائم کرنے میں مدد ملے گی۔ یہ ازبیکستان سے بھارت آنے والے بیرونی سیاحوں کی تعداد میں اضافہ بھی کرے گی۔ اس کے نتیجے میں اقصادی ترقی ہوگی اور روزگار بھی پیدا ہوگا۔ مفاہمت نامہ طویل مدتی سیاحت کے ساتھ ساتھ وسیع فریم ورک کے اندر تمام فریقوں کے باہمی فائدوں کے لئے تعاون میں اضافہ کرے گا۔ اس کے علاوہ یہ مفاہمت نامہ ان اقدامات کو نافذ کرنے کے لئے جس میں اس کے مقاصد کے حصول پر توجہ دی گئی ہے، بہترین عمل میں تعاون کے لئے تلاش میں مدد کرے گا۔ ۔۔۔۔۔۔۔۔۔۔۔ ۰۰۰۰۰۰۰۰ (م ن-وا- ق ر)
کابینہ نے نئی اور قابل تجدید توانائی کی وزارت (ایم این آر)، بھارت  اور بین الاقوامی قابل تجدید توانائی ایجنسی (آئی آر ای این اے) کے درمیان اسٹریٹجک شراکت داری کے معاہدے کو منظوری دی

وزیر اعظم جناب نریندرمودی کی صدارت میں مرکزی کابینہ کو نئی اور قابل تجدید توانائی کی وزارت (ایم این آر ای)،بھارت سرکار اور بین الاقوامی قابل تجدید توانائی ایجنسی (آئی آر ای این اے) کے درمیان دستخط شدہ ایک اسٹریٹجک شراکت داری معاہدے سے آگاہ کیا گیا۔ اس معاہدے پر جنوری 2022 میں دستخط ہوئے تھے۔ معاہدے کا مقصد بھارت میں قابل تجدید توانائی پرمبنی گرین اینرجی کے شعبے میں حوصلہ مندانہ تبدیلی ،قیادت اور علم کوفروغ دیناہے ۔ یہ بھارت کے توانائی کے شعبے میں تبدیلی کی کوششوں میں مدد کرے گا اور آب و ہوا میں تبدیلی سے نمٹنے میں بھی دنیا کی مدد کرے گا۔ اسٹریٹجک شراکت داری کے معاہدے میں پیش کیے گئے تصور کے شعبے 2030 تک 500 گیگاواٹ کی غیر رکازی ایندھن سے بجلی پیدا کرنے کی انسٹالڈ صلاحیت کے اس کے حوصلہ مندانہ ہدف کو حاصل کرنے میں بھارت کی مدد کریں گے۔اس سے آتم نربھر بھارت کو بھی فروغ ملے گا۔ معاہدے کی نمایاں خصوصیات میں درج ذیل شعبوں میں بہتر تعاون شامل ہے: بھارت قابل تجدید توانائی اور صاف ستھری توانائی کی ٹکنالوجیزکو فروغ دینے کے بارے میں علم کومشترک کرنے کی سہولت فراہم کرنا طویل مدتی توانائی کی منصوبہ بندی میں بھارت کی کوششوں کی حمایت کرنا بھارت میں اختراعی ماحول کو مضبوط بنانے کے لیے تعاون کرنا گرین ہائیڈروجن کی ترقی کے امکانات اور اس کے استعمال کو فروغ دیکر کفایتی ڈی کاربونائزیشن کی طرف بڑھنا اس طرح،یہ اسٹریٹجک شراکت داری معاہدہ بھارت کی توانائی کے شعبے میں تبدیلی لانے کی کوششوں اور آب و ہوا میں تبدیلی سے نمٹنے میں دنیا کی مدد کرے گا۔
وزیراعظم نے جھارکھنڈ کے قیام کے یوم تاسیس پر ریاست کے لوگوں کو مبارکباد دی

نئی دہلی۔15 نومبر؛ وزیراعظم جناب نریندر مودی نے جھارکھنڈ کے عوام کو ریاست جھارکھنڈ کے یوم تاسیس پر مبارکباد دی ہے۔ اپنی مبارکباد کے پیغام میں وزیر اعظم نے کہا کہ ریاست جھارکھنڈ کے یوم تاسیس پر ریاست کے عوام کو مبارکباد۔ دعا کرتا ہوں کہ جھارکھنڈ ترقی اور خوشحالی کی نئی بلندیوں کی طرف اپنا سفر جاری رکھے۔
وزیر اعظم نے ایل کے اڈوانی جی کو ان کی سالگرہ پر مبارکباد دی

نئی دہلی:8 نومبر،2021۔وزیر اعظم جناب نریندر مودی نے ایل کے اڈوانی جی کو ان کی سالگرہ پر مبارکباد دی ہے۔ ایک ٹویٹ میں وزیر اعظم نے کہا کہ: ‘‘محترم اڈوانی جی کو سالگرہ کی مبارکباد۔ ان کی لمبی اور صحت مند زندگی کے لئے دعاگو ہوں۔ لوگوں کو بااختیار بنانے اور ہماری ثقافتی شان کو بڑھانے کے لیے ان کی بے شمار کوششوں کے لیے قوم ان کا مقروض ہے۔ وہ اپنے علمی مشاغل اور بھرپور ذہانت کے لیے بھی بڑے پیمانے پر قابل احترام ہیں’’۔ –———————- ش ح۔م ع۔ ع ن
وزیر اعظم نے نیشنل پولیس میموریل قوم کے نام وقف کیا: سبھاش چندر چندر بوس کے نام پر ایک ایوارڈ کا اعلان کیا

نئی دہلی،21/ اکتوبر وزیر اعظم جناب نریندر مودی نے آج پولیس کے یوم یادگار کے موقع پر نیشنل پولیس میموریل قوم کے نام وقف کیا۔ وزیر اعظم نے آفات کا سامنا کرنے کی کارروائیوں میں حصہ لینے والے پولیس اور نیم فوجی اہلکاروں کو اعزاز بخشنے کے لیے نیتاجی سبھاش چندر بوس کے نام پر یک ایوارڈ کا بھی اعلان کیا۔ آفات کے بعد لوگوں کی زندگی بچانے کے لیے کئے گئے بہادری اور ہمت کے مظاہرے کے اعتراف میں ہر سال اس ایوارڈ کا اعلان کیا جائے گا۔ جناب نریندر مودی نے نیشنل پولیس میموریل میں شہیدوں کو خراج عقیدت پیش کیا۔ انھوں نے ہاٹ اسپرنگز واقعے میں بچ جانے والے تین ارکان کو اعزاز سے سرفراز کیا۔ انھوں نے نیشنل پولیس میموریل کے میوزیم کا افتتاح بھی کیا اور وزیٹرز بک پر دستخط بھی کئے۔ اس موقع پر خطاب کرتے ہوئے وزیر اعظم نے قوم کی خدمت کے لیے اپنی جان نچھاور کرنے والے پولیس اہلکاروں کے حوصلے اور قربانی کو سلام کیا۔ انھوں نے ان پولیس اہلکاروں کی قربانیوں کو یاد کیا جنھوں نے ہاٹ اسپرنگز، لداخ میں بہادری سے لڑائی کی اور ان کے خاندان اور احباب کے لیے احترام کا اظہار کیا۔ نیشنل پولیس میموریل کو قوم کے نام وقف کرنے میں خوشی کا اظہار کرتے ہوئے وزیر اعظم نے کہا کہ میموریل کے وسط میں لگائی گئی لاٹھ پولیس دستوں کی صلاحیت، حوصلے اور خدمت کے جذبے کی نمائندگی کرتی ہے۔ انھوں نے کہا کہ نیشنل پولیس میموریل سے تعلق رکھنے والی ہر ایک شے شہریوں کو تحریک دے گی اور انھیں پولیس اور نیم فوجی دستوں کے اہلکاروں کی بہادری سے متعارف کراتی ہے۔ انھوں نے کہا کہ اس وقت ملک میں جو امن، سکیورٹی اور خوشحالی قائم ہے وہ پولیس، نیم فوجی اور مسلح افواج کی قربانیوں اور مسلسل کوششوں کے نتیجے میں ہی ممکن ہو پائی ہے۔ وزیر اعظم نے نیشنل ڈیزاسٹر رسپانس فورسیز اور ریاستی ڈیزاسٹر رسپانس فورسز کی خدمات اور قربانیوں کا بھی ذکر کیا۔ نیشنل پولیس میموریل کا ذکر کرتے ہوئے وزیر اعظم نے کہا کہ اس میموریل کو این ڈی اے حکومت نے ترجیح دی ہے اور وقت پر کام مکمل ہوا ہے۔ انھوں نے کہا کہ یہ میموریل حکومت کے اس نظریئے کی عکاسی کرتا ہے کہ قوم کی تعمیر میں کلیدی رول ادا کرنے والے لوگوں کا زیادہ سے زیادہ احترام کیا جانا چاہیے۔ ٹیکنالوجی کی اہمیت پر زور دیتے ہوئے وزیر اعظم نے پولیس دستوں سے کہا کہ وہ روزانہ اپنے فرائض کی انجام دہی میں ٹیکنالوجی اور اختراع اختیار کریں۔ اس سلسلے میں وزیر اعظم نے پولیس دستوں کی جدیدکاری کی اسکیم (ایم پی ایف) کا ذکر کیا جو ٹیکنالوجی، جدید مواصلاتی نظام اور جدید ہتھیاروں کے ذریعہ پولیس دستوں کی جدید کاری کا کام کر رہی ہے۔ وزیر اعظم نے کہا کہ پولیس دستوں کو پولیس اور معاشرے کے درمیان تعلق کو مضبوط کرنے میں ایک بڑا رول ادا کرنا ہوگا۔ وزیر اعظم نے کہا کہ اس کے لیے پولیس دستوں کو پولیس اسٹیشنوں کو اور زیادہ عوام دوست بنانا ہوگا۔ نیشنل پولیس میموریل میں ایک وسطی لاٹھ، ایک دیوار شجاعت، جس پر اپنے فرض کی ادائیگی کے لیے اپنی جان کی قربا نی دینے والےپولیس اہلکاروں کے نام کندہ ہیں۔ اور ایک جدید ترین میوزیم شامل ہے، جو شہید پولیس اہلکاروں کی یاد کے نام وقف کیا گیا ہے۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔ ا گ ۔ را ۔ 21 – 10 – 2018)
ریلوے کے مرکزی وزیر مملکت جناب سریش سی انگڑی کے سانحہ ارتحال پر کابینہ کا اظہار تعزیت

مرکزی کابینہ نے 23 ستمبر 2020ء کو نئی دہلی میں ریلوے کے وزیر مملکت جناب سریش سی انگڑی کے سانحہ ارتحال پر تعزیت کا اظہار کیا۔ کابینہ نے جناب سریش سی انگڑی کی یاد میں دو منٹ کی خاموشی بھی اختیار کی۔ کابینہ نے آج درج ذیل قرار داد پاس کی: ‘‘کابینہ 23 ستمبر 2020ء کو نئی دہلی میں ریلوے کے مرکزی وزیر مملکت جناب سریش سی انگڑی کے سانحہ ارتحال پر انتہائی رنج و غم کا ا ظہار کرتی ہے۔ان کے انتقال سے ملک نے ایک معروف قائد ، ماہر تعلیم، بہترین رکن پارلیمنٹ اور ایک قابل ایڈمنسٹریٹر کو کھو دیا ہے۔ جناب انگڑی کی پیدائش یکم جون 1955ء کو کرناٹک کے بیلگاوی ضلع کے کے کے کوپا گاؤں میں ہوئی تھی۔انہوں نے بیلگاوی کے ایس ایس ایس سمیتی کالج سے گریجویشن مکمل کرنے کے بعد بیلگاوی کے راجہ لکھم گوڈا لاء کالج سے قانون کی ڈگری حاصل کی تھی۔ بھارتیہ جنتا پارٹی کے رکن جناب انگڑی 1996ء میں بیلگاوی ضلع میں پارٹی کی اِکائی کے نائب صدر منتخب ہوئے تھے۔2001ء میں انہیں بیلگاوی ضلع کی اکائی کا صدر نامزد کیاگیا، جس پر وہ 2004ء تک فائز رہے ، جب انہیں بیلگاوی لوک سبھا حلقہ انتخاب سے پارٹی کاامیدوار بنایاگیا۔انہوں نے ایک بڑے فرق سے جیت درج کی اور 14ویں لوک سبھا کے رکن بنے۔اس کے بعد وہ 2009، 2014 اور 2019 میں بھی بیلگاوی سے لوک سبھا کے لئے منتخب ہوئے۔ وہ خوراک ، امور صارفین اور عوامی تقسیم کی اسٹینڈنگ کمیٹی کے رہے؛ اس کے علاوہ فروغ انسانی ترقی اور دفاع کے ساتھ ساتھ وزارت خزانہ کی مشاورتی کمیٹی کے بھی رکن رہے۔وہ ممبران پارلیمنٹ کے لئے پنشن ، تنخواہ اور بھتوں کی جوائنٹ کمیٹی ، سینٹرل ڈائریکٹ ٹیکسزکی مشاورتی کمیٹی، ہاؤس کمیٹی اور عرضیوں کی کمیٹی کے رکن تھے۔مئی 2019ء میں جناب انگڑی ریلوے کے وزیر مملکت بنے۔ وہ کئی سماجی اور ثقافتی سرگرمیوں میں بھی شامل رہے اور خاص طورسے ان کی توجہ صنعت ، زراعت اور غریبوں کی تعلیم پر رہی۔ وہ 2009 ء سے سریش انگڑی ایجوکیشن فاؤنڈیشن ، بیلگام کے چیئر مین بھی تھے۔انہیں مطالعہ کرنے اور سفر کرنے کا شوق تھا۔ یہ کابینہ حکومت اور پورے ملک کی طر ف سے غم زدہ اہل خانہ کے تئیں ہمدردی اور تعزیت کا اظہار کرتی ہے۔ م ن۔ق ت۔ن ع ()
وزیراعظم جناب نریندر مودی اورامریکہ کی نائب صدر کملا ہیرس کے درمیان ملاقات

وزیراعظم جناب نریندر مودی نے امریکہ کے اپنے دورے کے دوران امریکہ کی نائب صدر عزت مآب کملا ہیرس سے 23 ستمبر 2021 کو واشنگٹن میں ملاقات کی۔ انہوں نے اپنی اولین بالمشافہ ملاقات پر خوشی کااظہار کیا۔ انہوں نے اس سے پہلے جون 2021 میں ٹیلی فون پر ہوئی اپنی گفتگو کو گرمجوشی سے یاد کیا۔ دونوں رہنماؤں نے افغانستان سمیت حالیہ عالمی حالات و واقعات پر تبادلہ خیال کیا اورایک آزاد، کھلے اور مبنی بر شمولیت بھارت- بحر الکاہل خطے کے تئیں عہد بندی کی توثیق کی۔ دونوں لیڈروں نے اپنے اپنے متعلقہ ملکوں میں کووڈ۔19 عالمی وبا سے متعلق صورتحال پر تبادلہ خیال کیا۔ ان میں ٹیکہ کاری سے متعلق کوششوں میں تیزی لاکر اور اہم اور ضروری دواؤں، اور حفظان صحت سے متعلق آلات اور ضروری ساز و سامان کی سپلائی کو یقینی بناکر اس عالمی وبا پر قابو پانے کی غرص سے کی جارہی کوششیں شامل ہیں۔ دونوں فریقوں نے آب و ہوا میں تبدیلی کے مسئلے پر تعاون پر مبنی اقدامات کی اہمیت کا اعتراف کیا۔ وزیراعظم نے قابل تجدید توانائی میں اضافہ کرنے کی غرض سے بھارت کی جانب سے کئے گئے اقدامات اور حال ہی میں شروع کئے گئے نیشنل ہائیڈروجن مشن کے بارے میں بات کی۔ انہوں نے ماحولیات کی پائیداری کو فروغ دینے کی غرض سے طرز زندگی میں تبدیلی لانے کی اہمیت پربھی زور دیا۔ دونوں لیڈروں نے خلا کے شعبے میں تعاون، اطلااعاتی ٹکنولوجی، خصوصی طور پر ابھرنے والی اوراہم کلیدی ٹکنولوجیز کے ساتھ ساتھ حفظان صحت کے شعبے میں تعاون سمیت مستقبل میں کئے جانے والے اشتراک کے بارے میں بھی تبادلہ خیال کیا۔ دونوں قائدین نے اس بات کا اعتراف کیا کہ عوام سے عوام کے مابین فعال روابط ،باہمی طور پر مفید تعلیمی روابط کی بنیاد ہیں۔ ساتھ ہی ساتھ اس کے ذریعہ ہمارے دونوں ممالک کے مابین علمی پہلوؤں، اور علم کے مختلف شعبوں کا تبادلہ ، اختراع اور اس کے تبادلوں کا راستہ بھی ہموار ہوگا۔ وزیراعظم جناب نریندر مودی نے نائب صدر محترمہ کملا ہیرس اور دوسری اہم شخصیت جناب ڈگلس ایم ہاف کو جلد ہی بھارت کا دورہ کرنے کی دعوت دی۔
وزیر اعظم نے ’’نو روز ‘‘کی مبارکباد دی

نئی دہلی۔21؍مارچ۔وزیراعظم جناب نریندر مودی نے نو روز کے تیوہار کی مبارکباد دی ہے۔ جناب مودی نے نوروز کے تیوہار کے موقع پر اپنے مبارکباد کے پیغام میں کہا ،’’ملک کی پارسی برادری کو نو روز مبارک ۔ خدا کرے کہ آنے والے سال خوشیوں اور یگانگت کے جذبے میں مزید اضافہ کرے۔ میں دعا کرتا ہوں کہ ہر شخص کے خواب اور عزائم پورے ہوں۔‘‘ م ن۔س ش ۔ ع ن۔
وزیراعظم نریندرمودی ا وربرطانیہ کے وزیراعظم عزت مآب جناب بورس جانسن کے درمیان فون پربات چیت

وزیراعظم جناب نریندرمودی نے آج برطانیہ کے وزیراعظم عزت مآب جناب بورس جانسن کے ساتھ فون پربات چیت کی ۔ دونوں رہنماؤں نے یوکرین کے بحران پرتفصیل سے تبادلہ خیال کیا۔ وزیراعظم جناب نریندرمودی نے مخاصمت ختم کرنے اورمذاکرات اورسفارت کاری کے راستے پرواپس آنے سے متعلق بھارت کی مسلسل اپیل کا اعادہ کیا۔ انھوں نے عصری منظرنامہ کی بنیاد کے طورپر بین الاقوامی قوانین اورتمام ملکوں کی علاقائی سالمیت اور اقتداراعلیٰ کے احترام میں بھارت کے اعتماد پرزوردیا۔ دونوں قائدین نے دوطرفہ اورباہمی مفاد کے امورپربھی تبادلہ ٔ خیال کیااورتجارت ، ٹیکنولوجی ، سرمایہ کاری ، دفاع اورسکیورٹی اورعوام سے عوام کے درمیان روابط سمیت تمام مختلف شعبوں میں تعاون میں مزید اضافے کے امکانات پررضامندی کا اظہار کیا۔ وزیراعظم مودی نے دوطرفہ آزادانہ تجارتی سمجھوتے سے متعلق جاری مذاکرات میں مثبت پیش قدمی پراپنے اطمینان کا اظہارکیا۔ انھوں نے گذشتہ برس دونوں لیڈروں کے درمیان ورچوئل سربراہ کانفرنس کے دوران منظورکئے گئے ‘‘انڈیا –یوکے روڈمیپ 2030’’ پرعمل درآمد میں کی گئی پیش رفت کی بھی ستائش کی۔ وزیراعظم نے باہمی رضامندی کے ساتھ وزیراعظم جانسن کے جلد ہی بھارت کا دورہ کرنے سے متعلق اپنی خواہش کا بھی اظہارکیا۔
وزیراعظم نے امبیڈکر کے یوم پیدائش کے موقعے پر لوگوں کو مبارکباد دی

نئی دہلی۔ 14 اپریل 2018 ؛ وزیراعظم جناب نریندر مودی نے امبیڈکر کے یوم پیدائش پر لوگوں کو مبارکباد پیش کی ہے۔ وزیراعظم نے کہا، ’’امبیڈکر کے یوم پیدائش پر مبارکباد پیش کرتا ہوں۔ عزت مآب بابا صاحب نے سماج کے سب سے غریب اور محروم طبقوں کے لاکھوں لوگوں میں امید پیدا کی ۔ آئین سازی میں ان کی کوششوں کے لیے ہم ان کے ہمیشہ گراں بار رہیں گے۔ سبھی ہم وطنوں کو امبیڈکر کے یوم پیدائش کی مبارکباد۔ جے بھیم!‘‘
وزیر اعظم وارانسی میں: ملٹی نیشنل موڈل ٹرمنل ملک وقوم کے نام وقف کیا،بڑے سڑک منصوبو ں کا افتتاح

نئیدہلی13نومبر۔وزیراعظم جناب نریندر مودی نے آج وارانسی کا دورہ کیا ۔ اس موقع پر انہوں نے 4200 کروڑروپے سے زائد کی مالیت کے مختلف ترقیاتی منصوبو ںکا افتتاح کیا اور سنگ بنیاد رکھا۔ وزیر اعظم نےد ریائے گنگا پر پہلا ملٹی موڈل ٹرمنل ملک وقو م کے نام وقف کیا اور پہلا کنٹینر کارگو جہاز وصول کیا ۔ اس کے ساتھ ہی وزیر اعظم نے وارانسی رِِنگ روڈ کے پہلے مرحلے کا افتتاح کیا اور قومی شاہراہ نمبر 56 کے بابت پور –وارانسی سیکشن پر چارلین کی سڑک کا افتتاح کیا۔ اس کے ساتھ ہی وزیر اعظم نے وارانسی میں مختلف ترقیاتی منصوبوں کا افتتاح کیا اور سنگ بنیاد رکھا۔ اس موقع پر موجود پرُجوش زبردست عوامی اجتماع سے خطاب کرتے ہوئے وزیر اعظم نے کہا کہ آج کا دن کاشی ، پرُوانچل ،مشرقی ہندوستان اور پورے ہندوستان کے لئے تاریخی دن کی حیثیت رکھتا ہے۔ آج جو یہاں ترقیاتی کام ہوئے ہیں ، انہیں کئی دہائیوں پہلے مکمل ہوجانا چاہئے تھا۔ انہوں نے کہا کہ اب وارانسی کے ساتھ پورا ملک یہ دیکھے گا کہ کس طرح نیکسٹ جین انفراسٹکچر (اگلی نسل کی ڈھانچہ جاتی سہولیات ) ٹرانسپور ٹ کے وسائل اور ذرائع میں تبدیلیاں پیدا کرتی ہیں۔ جناب مودی نے وارانسی میں آبی شاہراہ سے آنے والے پہلے بحری جہاز کا ذکر کرتے ہوئے وزیر اعظم نے کہا کہ اب مشرقی اترپردیش آبی شاہراہوں کے ذریعہ خلیج بنگال سے جُڑ گیا ہے ۔انہوں نے نمامی گنگے سے متعلق سڑکو ں اور منصوبوں سے متعلق مختلف دیگر منصوبوں کی تفصیل بیان کی ، جن کا آج افتتاح کیا گیا اور جن کا سنگ بنیاد رکھا گیا ۔ وزیر اعظم نے کہا کہ آبی شاہراہوں سے آمدورفت اور نقل وحمل سے وقت اور پیسے کی بچت ہوتی ہے ۔ سڑکوں پر ٹریفک کی بھیڑ بھاڑ کم ہوتی ہے ، ایندھن کی لاگت میں کمی ہوتی ہے اور گاڑیوں سے پھیلنے والی آلودگی میں کمی آتی ہے ۔ انہو ں نے کہا کہ بابت پور ہوائی اڈے کو وارانسی سے جوڑنے والی شاہراہ سیاحوں کے لئے انتہائی پُر کشش ہوگئی ہے اور مسافت کو فروغ حاصل ہوا ہے۔ وزیراعظم نے مزید کہا کہ گزشتہ چار برسوں کے دوران جدید ڈھانچہ جاتی سہولیات تیز رفتاری کے ساتھ تعمیر کی گئی ہیں ۔دوردراز کے علاقوں میں ہوائی اڈے ،شمال مشرقی خطوں کے حصوں سے ریل رابطہ کاری ،دیہی سڑکیں اور شاہراہیں آج مرکزی سرکار کی شناخت کا حصہ بن گئی ہیں۔ وزیر اعظم نے کہا کہ نمامی گنگے کے تحت اب تک 23 ہزار کروڑ روپے کی مالیت کے پروجیکٹس کو منظوری دی جاچکی ہے اور اب دریائے گنگا کے ساحل پر آباد تمام مواضعات کھلے میں رفع حاجت کی لعنت سے پاک ہوگئے ہیں ۔ انہوں نے کہا کہ یہ پروجیکٹس دریائے گنگا کی صفائی کے تئیں مرکزی سرکار کی عہد بستگی کے جزو کی حیثیت رکھتے ہیں ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیراعظم نے ماں کاتیاینی کا  آشیرواد حاصل کیا

وزیراعظم جناب نریندر مودی نے نوراتری کے دوران ماں کاتیاینی سے اُن کے تمام عقیدتمندوں کے لئےآشیرواد طلب کیا ہے۔ جناب مودی نے سبھی کو نئی قوت ارادی اور خود اعتمادی کے لئے بھی دیوی ماں سے فضل طلب کیا۔ انھوں نے دیوی ماں کی مناجات (استوتی) کو بھی مشترک کیا۔ ایک ٹوئیٹ میں وزیراعظم نے کہا: "चन्द्रहासोज्ज्वलकरा शार्दूलवरवाहना। कात्यायनी च शुभदा देवी दानवघातिनी॥ ’’ماں درگا کا کاتیاینی روپ نہایت ہی حیرت انگیز اور مافوق الفطرت ہے۔ آج ان کی پوجا سے ہر کسی کو نئی قوت ارادی اور خوداعتمادی نصیب ہو، ایسی تمنا ہے۔‘‘